રિઝર્વ બેન્કના ગર્વનરના અધ્યક્ષ હેઠળની બનેલી મોનેટરિ પોલિસી કમિટીની બેઠક આ મહિનાના અંતમાં મળવાની છે ત્યારે તેમાં ફરી ફુગાવો ચર્ચાના કેન્દ્રમાં રહેશે. ગત્ બેઠકમાં ઊંચા ફુગાવાને નાથવા માટે વ્યાજદરમાં વધારાનું પગલું ભરવામાં આવ્યું હતું અને આ વખતની બેઠકમાં પણ નાણાં પ્રાવહિતાને તંગ કરવાની દિશામાં જ સર્વસામાન્ય મત રહે તેવી સંભાવના જાણકારો વ્યકત કરી રહ્યા છે. વધતા ફુગાવાની ચિંતા વચ્ચે રિઝર્વ બેન્કે લગભગ ચાર વર્ષ પછી વ્યાજદરમાં વધારો કર્યો હતો. યશ બેન્કના ચીફ ઇકોનોમીસ્ટ સુભદા રાવે જણાવ્યું હતું કે, જુન મહિનામાં જોવાયેલા ફુગાવાના આંકડા ચાલુ નાણાં વર્ષની સૌથી ઊંચી સપાટીએ રહેશે. બાકિના સમયગાળામાં સરેરાશ 4.5 ટકાની આસપાસ જોવા મળશે. મહત્વના ફુગાવાના આંકડા રિઝર્વ બેન્કને સતત સતર્ક રાખશે. નાણાં વર્ષ 2018-19માં રેપો રેટમાં વધુ 25-50 પોઇન્ટનો વધારો થવાની સંભાવના નિષ્ણાતો જોઈ રહ્યા છે.